वर्षाः गत पाठमा हामीले अभिवादन गर्दा प्रयोग गरिने केही वाक्यांशहरु सिक्यौं। आज हामी ती वाक्यांशहरुलाई दोहर्‍याएर सिकौं, कसो?
वर्षाः गएको पाठमा हामीले सुनेका वार्तालापहरु यिनै थिए। यी वार्तालापमा भएका मुख्य कुराहरु थिएः चिनियाँ भाषामा अभिवादन गर्दा 'नि हाव'भन्नुपर्छ।
वर्षाः कमलजी, 'हाम्रो भेट नभएको धेरै भयो'भनेर चिनियाँ भाषामा भन्नुपर्दा के भन्ने? तपाईंले सम्झिराख्नुभएको छ कि?
वर्षाः एकदमै ठीक। यो उत्तर गत पाठको अन्त्यमा हामीले तपाईंहरुका लागि छोडेको प्रश्न पनि थियो। तपाईंहरुले पनि यस प्रश्नको सही उत्तर दिनुभयो कि? 'हाम्रो भेट नभएको धेरै भयो'- हाउ च्यू पु चेन।
वर्षाः कसैले तपाईका लागि केही काम गरिदिएमा जब तपाईं धन्यवाद दिनचाहनुहुन्छ, त्यति बेला तपाईं 'शे शे' भन्नुहुन्छ। 'शे शे'।
वर्षाः तपाईंले ठीक भन्नुभयो। यो वाक्यांशको प्रयोग चिनियाँ दैनिक जीवनमा धेरै हुन्छ। 'शे शे'भनेको धन्यवाद हो। 'शे शे'को साटो तपाईं 'शे शे निन' पनि भन्नसक्नुहुन्छ।
वर्षाः यदि तपाईं कसैप्रति हार्दिक धन्यवाद व्यक्त गर्नचाहनुहुन्छ भने तपाईंले 'फै ठ्राङ कान शे'भन्नुपर्छ।
वर्षाः 'फै ठ्राङ'एउटा क्रिया विशेषण हो जसको अर्थ धेरै हुन्छ। 'कान शे'को माने धन्यवाद हो। 'फै ठ्राङ कान शे'।
वर्षाः यदि कसैले धन्यवाद भनेमा तपाईं के भन्नुहुन्छ? त्यति बेला नेपाली भाषामा 'केही छैन'भनिन्छ। त्यसलाई चिनियाँ भाषामा 'पु युङ शे'भन्नुपर्छ।
वर्षाः शाब्दिक अर्थमा भन्दा 'पु युङ शे'को अर्थ धन्यवाद दिनुपर्दैन भन्ने हुन्छ। 'पु युङ' भनेको आवश्यक छैन र 'शे'को अर्थ धन्यवाद भैहाल्यो। धन्यवाद दिइरहनु पर्दैन। 'पु युङ शे ।'
वर्षाः अब हामी अहिले भर्खरै सिकेका कुरा दोहर्‍याएर हेरौं। चिनियाँ भाषामा धन्यवाद भन्नुपर्दा 'शे शे' अथवा 'शे शे नि'भन्नुपर्छ।
वर्षाः अब हामी दैनिक जीवनमा हुने वार्तालाप सुनौं। लि लिको कम्प्युटर बिग्रेको छ। उहाँका समकक्षीले त्यो कम्प्युटर बनाउन तीन घण्टा लगाउनु भयो।
वर्षाः मलाई लाग्छ, चिनियाँ भाषामा 'माफ गर्नुहोला' भन्दा उपयोगमा आउने एउटा निकै‍ उपयोगी शब्द पनि हामीले सिक्नैपर्छ।
वर्षाः एकदमै गजब। तपाईंले एकदम ठीक जवाफ दिनुभयो। मै भनेको होइन र क्वान शी भनेको सम्बन्ध हो। केही छैन -'मै क्वान शी'।
वर्षाः अब हामी यस अघि हामीले सुनेका दुइवटा वार्तालाप फेरि एक पटक पूरै सुन्नुभन्दा पहिले,आजको पाठमा हामीले सिकेका कुराहरु फेरि दोहर्‍याएर सिक्न म प्रस्ताव गर्छु, कसो?
वर्षाः अब हामी आजको कार्यक्रमको अन्त्यतिर आइपुगेका छौं। कार्यक्रम सकिनुअघि हामी चिनियाँ संस्कृतिबारेको अर्को जानकारी हासिल गरौं।
कः चिनियाँ जनता आफ्नो आतिथ्यका लागि विश्वमा प्रख्यात छन। चिनियाँहरु आफ्ना पाहुनाको सत्कारका लागि सबैभन्दा राम्रो खानेकुरा अतिथिलाई दिन्छन। आतिथेयीले आफ्ना अतिथिका लागि महङ्गो खानेकुरा तयार पार्दछन। सामान्यतया चिनियाँहरु आफ्ना अतिथिहरु आउने दिनभन्दा अघिदेखि नै खानेकुरा तयार पार्न शुरु गर्छन। खाने टेबलमा धेरै खानेकुराहरु राखिएको भए पनि आतिथेयीले हामीले धेरै कुरा बनाएका छैनौं। त्यसैले, कृपया हामीलाई माफ गर्नुहोला भन्नेगर्दछन। यसो भनेर आतिथेयीले आफ्ना पाहुनाहरुप्रति सत्कार जनाएको हुन्छ।
वर्षाः यसका साथै आजको हाम्रो कार्यक्रम यहीं पूरा हुन्छ। अनि, हामीले तपाईंलाई सानो प्रश्न सोधेका छौं, यो कुरा नबिर्सनुहोला। त्यो प्रश्न छः चिनियाँ भाषामा 'माफ गर्नुहोला' भनेर कसरी भन्ने?
कमलः यस प्रश्नको उत्तरका लागि तपाईंहरु हामीले आज सिकाएका केही कुरामध्ये एकलाई औंल्याए मात्र पुग्छ, अर्थात सम्झे, बुझे पुग्छ। यदि तपाईंलाई यस प्रश्नको उत्तर थाहा छ भने, तपाईं त्यो उत्तर हाम्रो ठेगाना Nepali service, CRI-6,China Radio International,P.O. Box 4216, Beijing, P.R. China वा सी.आर.आई. पोष्ट बक्स नँ-405 मा पठाउनसक्नुहुन्छ। हामीलाई फेरि सुन्नका लागि http://nepal.cri.cn लग गर्नुहोला।आजलाई चाइ चेन।